A BIZOTTSÁG 1856/2005/EK RENDELETE
(2005. november 14.)
az engedélybemutatási kötelezettség alá tartozó termékek tekintetében a mezőgazdasági termékekre vonatkozó behozatali és kiviteli engedélyek és előzetes rögzítési bizonyítványok rendszerének alkalmazására kialakított részletes közös szabályok megállapításáról szóló 1291/2000/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a vetőmagok piacának közös szervezéséről szóló, 1971. október 26-i 2358/71/EGK tanácsi rendeletre (1) és különösen annak 4. cikke (2) bekezdésére,
tekintettel az olívaolaj és az étkezési olajbogyó piacának közös szervezéséről és a 827/68/EGK rendelet módosításáról szóló, 2004. április 29-i 865/2004/EK tanácsi rendeletre (2) és különösen annak 10. cikke (4) bekezdésére,
mivel:
(1)
Az 1291/2000/EK bizottsági rendelet (3) 5. cikke (1) bekezdésének negyedik francia bekezdése előírja, hogy a III. mellékletben feltüntetett mennyiségeket meg nem haladó mennyiségek behozatala vagy kivitele esetén nincs szükség engedélyre és azt nem kell bemutatni.
(2)
A vetőmagágazatban a vetőmagok piacának közös szervezéséről szóló 2358/71/EGK tanácsi rendelet végrehajtásához szükséges adatok közlésére vonatkozó szabályok megállapításáról szóló, 2004 december 6-i 2081/2004/EK bizottsági rendelet (4) hatályon kívül helyezte a vetőmagágazatban az importengedélyezési rendszer hatálya alá tartozó termékek meghatározásáról szóló, 1979. június 6-i 1117/79/EGK bizottsági rendeletet (5), aminek következtében a hibrid kukorica és hibrid cirok már nem tartozik az importengedélyezési rendszer hatálya alá.
(3)
Az olívaolaj és az étkezési olajbogyó ágazatban a 865/2004/EK rendelet 10. cikkének (3) bekezdése előírja, hogy amennyiben a piaci fejlemények követése céljából szükségessé válik, az 1. cikk a) pontjában felsorolt termékek bármelyikének a kivitelét kiviteli engedély bemutatásához kötik. Egyéb helyzetben e termékek kiviteléhez az engedély bemutatása nem szükséges.
(4)
Az 1291/2000/EK rendelet III. mellékletét ezért ennek megfelelően módosítani kell.
(5)
Az e rendeletben előírt intézkedések összhangban vannak a Vetőmagpiaci Irányítóbizottság és az Olívaolaj- és Étkezésiolajbogyó-piaci Irányítóbizottság véleményével,
ELFOGADTA EZT A RENDELETET:
1. cikk
A 1291/2000/EK rendelet III. melléklete a következőképpen módosul:
1.
a B. részben - „Olajok és Zsírok” - a „Kiviteli engedély előre megállapított visszatérítéssel, vagy anélkül: (a Bizottság 2543/95/EK rendelete)” című részt el kell hagyni;
2.
a „vetőmag” című J. részt el kell hagyni.
2. cikk
E rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet 2005. november 1-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. november 14-én.